ilsp/mcqa_greek_asep huggingface dataset:
Ερώτηση: Σε ποια από τις παρακάτω διαδικασίες το πρωτογενές δίκαιο της Ευρωπαϊκής Ένωσης ΔΕΝ προβλέπει την οποιαδήποτε ανάμειξη (ούτε καν ενημέρωση) των εθνικών κοινοβουλίων;
α. Προσχώρηση κράτους-μέλους
β. Αποχώρηση κράτους-μέλους
γ. Έκδοση πράξης του παράγωγου δικαίου σύμφωνα με τη συνήθη νομοθετική διαδικασία.
δ. Τροποποίηση της Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης σύμφωνα με τη συνήθη διαδικασία αναθεώρησης
Σωστή απάντηση: β. Αποχώρηση κράτους-μέλους
Ερώτηση: Πώς ορίζεται η έδρα των οργάνων της Ευρωπαϊκής Ένωσης;
α. Με κλήρωση, διενεργούμενη από τον πρόεδρο του Δικαστηρίου της Ευρωπαϊκής Ένωσης, μεταξύ των κρατών-μελών που έχουν εκδηλώσει σχετικό ενδιαφέρον
β. Από το Ευρωπαϊκό Κοινοβούλιο με την απόλυτη πλειοψηφία των μελών που το απαρτίζουν
γ. Από το Συμβούλιο των Υπουργών, το οποίο αποφασίζει με ειδική πλειοψηφία
δ. Με κοινή συμφωνία των κυβερνήσεων των κρατών-μελών
Σωστή απάντηση: γ. Με κοινή συμφωνία των κυβερνήσεων των κρατών-μελών
Ερώτηση: Ποιο είναι το κύριο όργανο λήψης αποφάσεων της Ευρωπαϊκής Ένωσης;
α. Το Ευρωπαϊκό Συμβούλιο
β. Το Ευρωπαϊκό Κοινοβούλιο
γ. Το Συμβούλιο
δ. Το Ευρωπαϊκό Κοινοβούλιο και το Συμβούλιο
Σωστή απάντηση: δ. Το Ευρωπαϊκό Κοινοβούλιο και το Συμβούλιο
Ερώτηση: Ποιος έχει το γενικό τεκμήριο νομοθετικής αρμοδιότητας στην ενωσιακή έννομη τάξη;
α. Τα κράτη μέλη
β. Το Ευρωπαϊκό Συμβούλιο
γ. Η Ευρωπαϊκή Ένωση
δ. Δεν υπάρχει γενικό τεκμήριο αρμοδιότητας στην Ευρωπαϊκή Ένωση
Σωστή απάντηση: α. Τα κράτη μέλη
Ερώτηση: Ο/Η Πρόεδρος της Ευρωπαϊκής Επιτροπής συμμετέχει αυτοδικαίως:
α. Στο Συμβούλιο Γενικών Υποθέσεων
β. Στο Συμβούλιο Εξωτερικών Υποθέσεων
γ. Στο Ευρωπαϊκό Συμβούλιο
δ. Στο Διοικητικό Συμβούλιο της Ευρωπαϊκής Κεντρικής Τράπεζας
Σωστή απάντηση: γ. Στο Ευρωπαϊκό Συμβούλιο
Ερώτηση: Οι αρμοδιότητες της Ευρωπαϊκής Επιτροπής ΔΕΝ περιλαμβάνουν:
α. Την έκδοση προτάσεων νομοθετικών μέτρων
β. Την εφαρμογή των κανόνων της Συνθήκης για τον ανταγωνισμό
γ. Την προετοιμασία των συμπερασμάτων των συνόδων του Ευρωπαϊκού Συμβουλίου
δ. Την κατανομή των χρηματοδοτικών πόρων της Ευρωπαϊκής Ένωσης
Σωστή απάντηση: γ. Την προετοιμασία των συμπερασμάτων των συνόδων του Ευρωπαϊκού Συμβουλίου
Ερώτηση: Ο/Η Ύπατος Εκπρόσωπος της Ευρωπαϊκής Ένωσης για θέματα εξωτερικής πολιτικής και πολιτικής ασφαλείας είναι ένας εκ των αντιπροέδρων:
α. Του Ευρωπαϊκού Συμβουλίου
β. Του Συμβουλίου των Υπουργών
γ. Της Ευρωπαϊκής Επιτροπής
δ. Του Ευρωπαϊκού Κοινοβουλίου
Σωστή απάντηση: γ. Της Ευρωπαϊκής Επιτροπής
Ερώτηση: Ποιο από τα παρακάτω ΔΕΝ είναι όργανο της Ευρωπαϊκής Ένωσης;
α. Ευρωπαϊκό Συμβούλιο
β. Συμβούλιο της Ευρώπης
γ. Ευρωπαϊκή Κεντρική Τράπεζα
δ. Ευρωπαϊκό Ελεγκτικό Συνέδριο
Σωστή απάντηση: β. Συμβούλιο της Ευρώπης
Ερώτηση: Ποιο τα παρακάτω όργανα της Ευρωπαϊκής Ένωσης ΔΕΝ ανήκει στα κύρια όργανα λήψης αποφάσεων κατά τη συνήθη νομοθετική διαδικασία;
α. Το Συμβούλιο
β. Η Ευρωπαϊκή Επιτροπή
γ. Το Ευρωπαϊκό Συμβούλιο
δ. Το Ευρωπαϊκό Κοινοβούλιο
Σωστή απάντηση: γ. Το Ευρωπαϊκό Συμβούλιο
Ερώτηση: Στο πλαίσιο της συνήθους νομοθετικής διαδικασίας, η έκδοση μίας νομοθετικής πράξης της Ευρωπαϊκής Ένωσης μπορεί να εμποδιστεί:
α. Από το Ευρωπαϊκό Κοινοβούλιο, όχι όμως και από το Συμβούλιο
β. Από το Συμβούλιο, όχι όμως και από το Ευρωπαϊκό Κοινοβούλιο
γ. Τόσο από το Ευρωπαϊκό Κοινοβούλιο όσο και από το Συμβούλιο
δ. Ούτε από το Ευρωπαϊκό Κοινοβούλιο ούτε από το Συμβούλιο, αλλά μόνον να αποσυρθεί από την Ευρωπαϊκή Επιτροπή
Σωστή απάντηση: γ. Τόσο από το Ευρωπαϊκό Κοινοβούλιο όσο και από το Συμβούλιο
Ερώτηση: Όταν εφαρμόζεται η συνήθης νομοθετική διαδικασία, στη μεγάλη πλειοψηφία των περιπτώσεων:
α. Το Συμβούλιο και το Ευρωπαϊκό Κοινοβούλιο καταλήγουν σε συμφωνία μετά την πρώτη ανάγνωση ή στην αρχή της δεύτερης
β. Το Συμβούλιο υιοθετεί τις θέσεις του με ομοφωνία
γ. Όλες οι πολιτικές ομάδες στο Ευρωπαϊκό Κοινοβούλιο καταλήγουν σε συμφωνία
δ. Προκειμένου να επιτευχθεί συμφωνία, συγκροτείται επιτροπή συνδιαλλαγής
Σωστή απάντηση: α. Το Συμβούλιο και το Ευρωπαϊκό Κοινοβούλιο καταλήγουν σε συμφωνία μετά την πρώτη ανάγνωση ή στην αρχή της δεύτερης
Ερώτηση: ΔΕΝ συμμετέχει στο Ευρωπαϊκό Συμβούλιο:
α. Ο Πρόεδρος της Γαλλικής Δημοκρατίας
β. Ο Υπουργός Οικονομικών της Ελλάδας
γ. Ο ομοσπονδιακός Πρωθυπουργός του Βελγίου
δ. Ο Πρόεδρος της Ευρωπαϊκής Επιτροπής
Σωστή απάντηση: β. Ο Υπουργός Οικονομικών της Ελλάδας
Ερώτηση: Δικαίωμα συμμετοχής στις εκλογές για την ανάδειξη των μελών του Ευρωπαϊκού Κοινοβουλίου έχουν όσα φυσικά πρόσωπα:
α. Κατοικούν στην επικράτεια ενός κράτους-μέλους
β. Είναι πολίτες της Ένωσης
γ. Είναι πολίτες της Ένωσης ή κατοικούν στην επικράτεια ενός κράτους-μέλους
δ. Είναι πολίτες της Ένωσης ή έχουν αναγνωρισθεί ως δικαιούχοι διεθνούς προστασίας από ένα κράτος-μέλος
Σωστή απάντηση: β. Είναι πολίτες της Ένωσης
Ερώτηση: Ποια από τις ακόλουθες λειτουργίες ΔΕΝ αποτελεί λειτουργία του Ευρωπαϊκού Κοινοβουλίου;
α. Η κύρωση των τροποποιητικών συνθηκών της Συνθήκης για την Ευρωπαϊκή Ένωση (ΣΕΕ) και της Συνθήκης για την Λειτουργία της Ευρωπαϊκής Ένωσης (ΣΛΕΕ)
β. Η έγκριση των συνθηκών προσχώρησης νέων κρατών μελών στην Ευρωπαϊκή Ένωση
γ. Η εκλογή του Προέδρου της Ευρωπαϊκής Επιτροπής.
δ. Η άσκηση δημοκρατικού ελέγχου σε όλα τα όργανα της Ευρωπαϊκής Ένωσης
Σωστή απάντηση: α. Η κύρωση των τροποποιητικών συνθηκών της Συνθήκης για την Ευρωπαϊκή Ένωση (ΣΕΕ) και της Συνθήκης για την Λειτουργία της Ευρωπαϊκής Ένωσης (ΣΛΕΕ)
Ερώτηση: Η θητεία των μελών ποιου από τα παρακάτω όργανα της Ευρωπαϊκής Ένωσης ΔΕΝ είναι πενταετής;
α. Του Ευρωπαϊκού Κοινοβουλίου
β. Της Ευρωπαϊκής Επιτροπής
γ. Της Ευρωπαϊκής Οικονομικής και Κοινωνικής Επιτροπής
δ. Του Δικαστηρίου της Ευρωπαϊκής Ένωσης
Σωστή απάντηση: δ. Του Δικαστηρίου της Ευρωπαϊκής Ένωσης
Ερώτηση: Η αρμοδιότητα του Δικαστηρίου της Ευρωπαϊκής Ένωσης εκτείνεται:
α. Στους περισσότερους τομείς δραστηριότητας της Ευρωπαϊκής Ένωσης, συμπεριλαμβανομένων και των δράσεων της Ευρωπαϊκής Ένωσης στο πεδίο της δικαιοσύνης και των εσωτερικών υποθέσεων
β. Σε όλους τους τομείς δραστηριότητας της Ευρωπαϊκής Ένωσης, συμπεριλαμβανομένης και της κοινής εξωτερικής πολιτικής και πολιτικής ασφάλειας
γ. Σε όλους τους τομείς δραστηριότητας της Ευρωπαϊκής Ένωσης, με την εξαίρεση της ενιαίας αγοράς
δ. Σε όλους τους τομείς δραστηριότητας της Ευρωπαϊκής Ένωσης, με την εξαίρεση των διεθνών συμφωνιών που η Ευρωπαϊκή Ένωση συνάπτει με τρίτες χώρες στο πλαίσιο της κοινής εμπορικής πολιτικής
Σωστή απάντηση: α. Στους περισσότερους τομείς δραστηριότητας της Ευρωπαϊκής Ένωσης, συμπεριλαμβανομένων και των δράσεων της Ευρωπαϊκής Ένωσης στο πεδίο της δικαιοσύνης και των εσωτερικών υποθέσεων
Ερώτηση: Η Ευρωπαϊκή Εισαγγελία είναι αρμόδια να διερευνά, να διώκει και να παραπέμπει στη δικαιοσύνη:
α. Εγκλήματα κατά του προϋπολογισμού της Ένωσης
β. Σοβαρά εγκλήματα διασυνοριακού χαρακτήρα
γ. Οικονομικά εγκλήματα που τελεύτηκαν σε ένα κράτος-μέλος από πολίτη ή πολίτες άλλου κράτους-μέλους
δ. Εγκλήματα εναντίον αξιωματούχων και υπαλλήλων της Ευρωπαϊκής Ένωσης
Σωστή απάντηση: α. Εγκλήματα κατά του προϋπολογισμού της Ένωσης
Ερώτηση: Οι δικαστές και οι γενικοί εισαγγελείς του Δικαστηρίου της Ευρωπαϊκής Ένωσης διορίζονται:
α. Από το Ευρωπαϊκό Συμβούλιο, μετά από διαβούλευση με επιτροπή που γνωμοδοτεί για την επάρκεια των υποψηφίων
β. Με κοινή συμφωνία των κυβερνήσεων των κρατών-μελών μετά από διαβούλευση με επιτροπή που γνωμοδοτεί για την επάρκεια των υποψηφίων
γ. Από ειδική επιτροπή που αποφαίνεται για την επάρκεια των υποψηφίων
δ. Από το Συμβούλιο, μετά από διαβούλευση με το Ευρωπαϊκό Κοινοβούλιο και με επιτροπή που γνωμοδοτεί για την επάρκεια των υποψηφίων
Σωστή απάντηση: β. Με κοινή συμφωνία των κυβερνήσεων των κρατών-μελών μετά από διαβούλευση με επιτροπή που γνωμοδοτεί για την επάρκεια των υποψηφίων
Ερώτηση: Εάν εθνικό δικαστήριο θεωρεί ότι διάταξη κανονισμού της Ευρωπαϊκής Ένωσης παραβιάζει διάταξη του Χάρτη θεμελιωδών δικαιωμάτων της Ευρωπαϊκής Ένωσης υποχρεούται να:
α. Ακυρώσει τη διάταξη του κανονισμού
β. Αφήσει ανεφάρμοστη τη διάταξη του κανονισμού
γ. Αποστείλει σχετικό προδικαστικό ερώτημα στο Δικαστήριο της Ευρωπαϊκής Ένωσης
δ. Υποβάλει σχετική αναφορά στην Ευρωπαϊκή Επιτροπή
Σωστή απάντηση: γ. Αποστείλει σχετικό προδικαστικό ερώτημα στο Δικαστήριο της Ευρωπαϊκής Ένωσης
Ερώτηση: Ο Ευρωπαίος Διαμεσολαβητής επιλαμβάνεται περιπτώσεων κακής διοίκησης:
α. Εκ μέρους όλων των οργάνων της ΕΕ κατά την άσκηση των αρμοδιοτήτων τους
β. Εκ μέρους της Ευρωπαϊκής Επιτροπής κατά την άσκηση των αρμοδιοτήτων της
γ. Εκ μέρους των εθνικών οργάνων κατά την εφαρμογή του δικαίου της ΕΕ
δ. Εκ μέρους των διεθνών οργανισμών όπου είναι συμβαλλόμενο μέρος η ΕΕ
Σωστή απάντηση: α. Εκ μέρους όλων των οργάνων της ΕΕ κατά την άσκηση των αρμοδιοτήτων τους
Ερώτηση: Το Ευρωπαϊκό Σύστημα Κεντρικών Τραπεζών (ΕΣΚΤ) συγκροτείται από:
α. Τις κεντρικές τράπεζες των κρατών-μελών
β. Τις κεντρικές τράπεζες των κρατών-μελών με νόμισμα το ευρώ
γ. Την Ευρωπαϊκή Κεντρική Τράπεζα (ΕΚΤ) και τις κεντρικές τράπεζες των κρατών-μελών
δ. Την Ευρωπαϊκή Κεντρική Τράπεζα (ΕΚΤ) και τις κεντρικές τράπεζες των κρατών-μελών με νόμισμα το ευρώ
Σωστή απάντηση: γ. Την Ευρωπαϊκή Κεντρική Τράπεζα (ΕΚΤ) και τις κεντρικές τράπεζες των κρατών-μελών
Ερώτηση: Στη ζώνη του ευρώ ανήκουν:
α. Όλα τα κράτη μέλη της Ευρωπαϊκής Ένωσης
β. Τα κράτη μέλη που έως την 1η Ιανουαρίου 1999 συμμετείχαν στο Ευρωπαϊκό Νομισματικό Σύστημα
γ. Όσα κράτη μέλη έχουν επιτύχει τα προβλεπόμενα από τη Συνθήκη για τη Λειτουργία της Ευρωπαϊκής Ένωσης (ΣΛΕΕ) κριτήρια σύγκλισης
δ. Όσα κράτη μέλη έχουν επιλέξει να συμμετάσχουν, αναλαμβάνοντας τις προβλεπόμενες από τη Συνθήκη για τη Λειτουργία της Ευρωπαϊκής Ένωσης (ΣΛΕΕ) δεσμεύσεις
Σωστή απάντηση: γ. Όσα κράτη μέλη έχουν επιτύχει τα προβλεπόμενα από τη Συνθήκη για τη Λειτουργία της Ευρωπαϊκής Ένωσης (ΣΛΕΕ) κριτήρια σύγκλισης
Ερώτηση: Ποιος από τους παρακάτω αποκεντρωμένους οργανισμούς της Ευρωπαϊκής Ένωσης εδρεύει στην Ελλάδα;
α. Η Ευρωπαϊκή Αρχή Ασφαλίσεων και Επαγγελματικών Συντάξεων
β. Η Ευρωπαϊκή Αρχή Ελέγχου της Αλιείας
γ. Ο Ευρωπαϊκός Οργανισμός για την Ασφάλεια στη Θάλασσα
δ. Ο Οργανισμός της Ευρωπαϊκής Ένωσης για την Κυβερνοασφάλεια
Σωστή απάντηση: δ. Ο Οργανισμός της Ευρωπαϊκής Ένωσης για την Κυβερνοασφάλεια
Ερώτηση: Ποια από τις παρακάτω ΔΕΝ είναι αρμοδιότητα του Ευρωπαϊκού Οργανισμού Συνοριοφυλακής και Ακτοφυλακής;
α. Η διαχείριση των εξωτερικών συνόρων της Ευρωπαϊκής Ένωσης
β. Η αρχική ενημέρωση όσων ατόμων χρήζουν διεθνούς προστασίας ή επιθυμούν να υποβάλουν σχετική αίτηση
γ. Η παροχή θεωρήσεων σε όσους πολίτες τρίτων χωρών επιθυμούν να εισέλθουν στην επικράτεια κράτους-μέλους
δ. Η υποστήριξη των επιχειρήσεων έρευνας και διάσωσης ανθρώπων που κινδυνεύουν στη θάλασσα
Σωστή απάντηση: γ. Η παροχή θεωρήσεων σε όσους πολίτες τρίτων χωρών επιθυμούν να εισέλθουν στην επικράτεια κράτους-μέλους
Ερώτηση: Σε περίπτωση παραβάσεως του ενωσιακού κανόνα από κράτος μέλος, ένα άλλο κράτος μέλος:
α. Δεν έχει νόμιμο τρόπο αντίδρασης
β. Δικαιούται μόνο να προσφύγει στο Δικαστήριο της Ευρωπαϊκής Ένωσης κατά του κράτους μέλους
γ. Δικαιούται μόνο να προσφύγει στο Δικαστήριο της Ευρωπαϊκής Ένωσης κατά της Επιτροπής
δ. Δικαιούται μόνο να μη συμμορφωθεί αυτό το ίδιο μέχρις ότου συμμορφωθεί το πρώτο
Σωστή απάντηση: β. Δικαιούται μόνο να προσφύγει στο Δικαστήριο της Ευρωπαϊκής Ένωσης κατά του κράτους μέλους
Ερώτηση: Πότε ένα όργανο της εθνικής διοίκησης δύναται να μην εφαρμόσει μία διάταξη ενός ενωσιακού Κανονισμού;
α. Εάν έχει εκδώσει το Δικαστήριο της Ευρωπαϊκής Ένωσης απόφαση, με βάση την οποία η διάταξη παραβιάζει το πρωτογενές ενωσιακό δίκαιο
β. Εάν κρίνει ότι η διάταξη παραβιάζει το εθνικό Σύνταγμα
γ. Εάν κρίνει ότι η διάταξη παραβιάζει το πρωτογενές ενωσιακό δίκαιο
δ. Εάν επικαλεστεί ότι οι διοικήσεις άλλων τουλάχιστον έξι κρατών-μελών δεν εφαρμόζουν τη διάταξη με το σκεπτικό ότι παραβιάζει το πρωτογενές ενωσιακό δίκαιο
Σωστή απάντηση: α. Εάν έχει εκδώσει το Δικαστήριο της Ευρωπαϊκής Ένωσης απόφαση, με βάση την οποία η διάταξη παραβιάζει το πρωτογενές ενωσιακό δίκαιο
Ερώτηση: Τα κράτη μέλη υπέχουν ευθύνη αποζημίωσης στους ιδιώτες για παραβάσεις του δικαίου της Ευρωπαϊκής Ένωσης από πράξεις ή παραλείψεις:
α. Της εκτελεστικής εξουσίας
β. Της νομοθετικής εξουσίας
γ. Της νομοθετικής και της εκτελεστικής εξουσίας, όχι όμως και της δικαστικής
δ. Οργάνων και των τριών εξουσιών
Σωστή απάντηση: δ. Οργάνων και των τριών εξουσιών
Ερώτηση: Οι νομοθετικές πράξεις της Ευρωπαϊκής Ένωσης:
α. Δημοσιεύονται στην Επίσημη Εφημερίδα της Ευρωπαϊκής Ένωσης και αρχίζουν να ισχύουν την εικοστή ημέρα από τη δημοσίευσή τους
β. Δημοσιεύονται στην Επίσημη Εφημερίδα της Ευρωπαϊκής Ένωσης και αρχίζουν να ισχύουν από την ημερομηνία που ορίζουν ή, άλλως, από την εικοστή ημέρα από τη δημοσίευσή τους
γ. Κοινοποιούνται στους αποδέκτες τους και παράγουν αποτελέσματα από την ημερομηνία που ορίζουν ή, άλλως, από την κοινοποίησή τους
δ. Κοινοποιούνται στους αποδέκτες τους και παράγουν αποτελέσματα από την κοινοποίησή τους
Σωστή απάντηση: β. Δημοσιεύονται στην Επίσημη Εφημερίδα της Ευρωπαϊκής Ένωσης και αρχίζουν να ισχύουν από την ημερομηνία που ορίζουν ή, άλλως, από την εικοστή ημέρα από τη δημοσίευσή τους
Ερώτηση: Η αρχή της αναλογικότητας διέπει την άσκηση:
α. Όλων των αρμοδιοτήτων της Ευρωπαϊκής Ένωσης
β. Μόνο των συντρεχουσών αρμοδιοτήτων της Ευρωπαϊκής Ένωσης
γ. Μόνο των αποκλειστικών αρμοδιοτήτων της Ευρωπαϊκής Ένωσης
δ. Μόνο των συντονιστικών αρμοδιοτήτων της Ευρωπαϊκής Ένωσης
Σωστή απάντηση: α. Όλων των αρμοδιοτήτων της Ευρωπαϊκής Ένωσης
Ερώτηση: Η αρχή της επικουρικότητας ΔΕΝ αφορά:
α. Τον ρόλο των εθνικών κοινοβουλίων
β. Την άσκηση των αποκλειστικών αρμοδιοτήτων της Ευρωπαϊκής Ένωσης
γ. Τον δικαστικό έλεγχο των νομικών πράξεων της Ευρωπαϊκής Ένωσης
δ. Τη συνήθη νομοθετική διαδικασία
Σωστή απάντηση: β. Την άσκηση των αποκλειστικών αρμοδιοτήτων της Ευρωπαϊκής Ένωσης
Ερώτηση: Η Συνθήκη της Λισαβόνας είχε ως στόχο:
α. Να διευκολύνει τη διεύρυνση της Ευρωπαϊκής Ένωσης με τις πρώην κομμουνιστικές χώρες της Ανατολικής Ευρώπης
β. Να συμπεριλάβει μεγάλο μέρος των διατάξεων της Συνθήκης για τη θέσπιση Συντάγματος της Ευρώπης, της οποίας η κύρωση δεν κατέστη δυνατή
γ. Να θεσπίσει το νομικό πλαίσιο της Οικονομικής και Νομισματικής Ένωσης
δ. Να θεσπίσει το νομικό πλαίσιο της Κοινής Εξωτερικής Πολιτικής και Πολιτικής Ασφάλειας
Σωστή απάντηση: β. Να συμπεριλάβει μεγάλο μέρος των διατάξεων της Συνθήκης για τη θέσπιση Συντάγματος της Ευρώπης, της οποίας η κύρωση δεν κατέστη δυνατή
Ερώτηση: Η προσχώρηση της Ευρωπαϊκής Ένωσης στην Ευρωπαϊκή Σύμβαση Δικαιωμάτων του Ανθρώπου (ΕΣΔΑ):
α. Είναι δυνατή, αλλά δεν προβλέπεται ειδικώς στις ισχύουσες Συνθήκες
β. Προβλέπεται ρητά από τη Συνθήκη της Λισαβόνας υπό τον όρο ότι η προσχώρηση δεν μεταβάλλει τις αρμοδιότητες της Ευρωπαϊκής Ένωσης όπως ορίζονται στις Συνθήκες
γ. Δεν είναι δυνατή δεδομένου ότι το Δικαστήριο της Ευρωπαϊκής Ένωσης έχει αποφανθεί ότι η Ευρωπαϊκή Ένωση δεν έχει αρμοδιότητα να προσχωρήσει στην ΕΣΔΑ
δ. Δεν είναι δυνατή δεδομένου ότι η ΕΣΔΑ δεν επιτρέπει σε διεθνείς οργανισμούς, όπως η Ευρωπαϊκή Ένωση, να γίνουν συμβαλλόμενα μέρη
Σωστή απάντηση: β. Προβλέπεται ρητά από τη Συνθήκη της Λισαβόνας υπό τον όρο ότι η προσχώρηση δεν μεταβάλλει τις αρμοδιότητες της Ευρωπαϊκής Ένωσης όπως ορίζονται στις Συνθήκες
Ερώτηση: Μετά τη θέση σε ισχύ της Συνθήκης της Λισαβόνας, από πού απορρέει η αρχή της υπεροχής του δικαίου της Ένωσης έναντι του ελληνικού δικαίου;
α. Από τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης, όπου έχει προσαρτηθεί δήλωση η οποία παραπέμπει σε σχετική γνωμοδότηση της Νομικής Υπηρεσίας του Συμβουλίου
β. Από τη νομολογία του Δικαστηρίου της Ευρωπαϊκής Ένωσης περί της αυτονομίας και της ιδιαίτερης φύσης της έννομης τάξης της Ένωσης
γ. Από το συνδυασμό των παρ. 2 και 3 του άρθρου 28 του ελληνικού Συντάγματος
δ. Από το Πρωτόκολλο για τα προνόμια και τις ασυλίες της Ευρωπαϊκής Ένωσης
Σωστή απάντηση: β. Από τη νομολογία του Δικαστηρίου της Ευρωπαϊκής Ένωσης περί της αυτονομίας και της ιδιαίτερης φύσης της έννομης τάξης της Ένωσης
Ερώτηση: Ποια από τις ακόλουθες προτάσεις ΔΕΝ περιγράφει ορθά τη νομική φύση της Ευρωπαϊκής Ένωσης όπως αυτή προσδιορίστηκε από το Δικαστήριο της Ευρωπαϊκής Ένωσης:
α. Με τις Συνθήκες τα κράτη μέλη μεταβίβασαν εξουσίες στην Κοινότητα/Ένωση και έτσι περιόρισαν, αν και σε ορισμένους μόνο τομείς, τα κυριαρχικά τους δικαιώματα
β. Οι Συνθήκες δεν δημιουργούν μόνο αμοιβαίες υποχρεώσεις μεταξύ των συμβαλλομένων κρατών, αλλά και δικαιώματα των πολιτών τους
γ. Αντίθετα προς τις συνήθεις διεθνείς συνθήκες, η Συνθήκη ΕΟΚ δημιούργησε ιδιαίτερη έννομη τάξη, η οποία ενσωματώθηκε στα νομικά συστήματα των κρατών μελών
δ. Με τις Συνθήκες τα κράτη μέλη μεταβίβασαν στην Κοινότητα/Ένωση συγκεκριμένες εξουσίες, των οποίων το εύρος μπορούν να κρίνουν τα εθνικά συνταγματικά ή ανώτατα δικαστήρια
Σωστή απάντηση: δ. Με τις Συνθήκες τα κράτη μέλη μεταβίβασαν στην Κοινότητα/Ένωση συγκεκριμένες εξουσίες, των οποίων το εύρος μπορούν να κρίνουν τα εθνικά συνταγματικά ή ανώτατα δικαστήρια
Ερώτηση: Ποια από τις ακόλουθες προτάσεις ΔΕΝ είναι ορθή;
α. Η Ευρωπαϊκή Ένωση δεν μπορεί να εκδίδει νομοθετικά μέτρα με αντικείμενο την εναρμόνιση των νομοθεσιών των κρατών μελών σε τομείς στους οποίους η Ευρωπαϊκή Ένωση διαθέτει μόνον υποστηρικτικές αρμοδιότητες
β. Η Συνθήκη για την Λειτουργία της Ευρωπαϊκής Ένωσης (ΣΛΕΕ) περιέχει ρητή νομική βάση για την εναρμόνιση των εθνικών νομοθεσιών που αφορούν τους έμμεσους φόρους, όχι όμως και την άμεση φορολογία
γ. Η Συνθήκη για την Λειτουργία της Ευρωπαϊκής Ένωσης (ΣΛΕΕ) επιτρέπει στα κράτη μέλη να συνάπτουν διεθνείς συμφωνίες με τρίτα κράτη σχετικά με το ύψος των δασμών που επιβάλλονται στις εκατέρωθεν εισαγωγές και τις εξαγωγές
δ. Η Ευρωπαϊκή Ένωση μπορεί να εκδίδει οδηγίες για την εναρμόνιση των διατάξεων των κρατών μελών που αφορούν την ανάληψη και την άσκηση μη μισθωτών δραστηριοτήτων
Σωστή απάντηση: γ. Η Συνθήκη για την Λειτουργία της Ευρωπαϊκής Ένωσης (ΣΛΕΕ) επιτρέπει στα κράτη μέλη να συνάπτουν διεθνείς συμφωνίες με τρίτα κράτη σχετικά με το ύψος των δασμών που επιβάλλονται στις εκατέρωθεν εισαγωγές και τις εξαγωγές
Ερώτηση: Ποιος δύναται να υποβάλει σχέδια τροποποίησης της Συνθήκης για την Ευρωπαϊκή Ένωση και τη Συνθήκη για τη Λειτουργία της Ευρωπαϊκής Ένωσης κατά τη συνήθη διαδικασία αναθεώρησης;
α. Το Κοινοβούλιο κάθε κράτους-μέλους
β. Οι κυβερνήσεις τριών τουλάχιστον κρατών-μελών ή η Επιτροπή
γ. Η κυβέρνηση κάθε κράτους-μέλους, το Ευρωπαϊκό Κοινοβούλιο ή η Επιτροπή
δ. Η κυβέρνηση κάθε κράτους-μέλους ή η Επιτροπή
Σωστή απάντηση: γ. Η κυβέρνηση κάθε κράτους-μέλους, το Ευρωπαϊκό Κοινοβούλιο ή η Επιτροπή
Ερώτηση: Ας υποθέσουμε ότι βρίσκετε στο δρόμο ένα χαρτονόμισμα των 20 Ευρώ. Εάν επιλέξετε να το χρησιμοποιήσετε για να προμηθευτείτε ένα εισιτήριο και να πάτε στο θέατρο, το κόστος ευκαιρίας παρακολούθησης της παράστασης είναι:
α. Κανένα, διότι το χαρτονόμισμα των 20 Ευρώ το βρήκατε
β. 20 ευρώ (διότι θα μπορούσατε να χρησιμοποιήσετε το 20 Ευρώ για κάτι άλλο)
γ. 20 ευρώ (διότι θα μπορούσατε να χρησιμοποιήσετε το 20 Ευρώ για κάτι άλλο) ΣΥΝ την αξία του χρόνου που αντιστοιχεί στην παρακολούθηση της παράστασης
δ. 20 ευρώ (διότι θα μπορούσατε να χρησιμοποιήσετε το 20 Ευρώ για κάτι άλλο) ΜΕΙΟΝN την αξία του χρόνου που αντιστοιχεί στην παρακολούθηση της παράστασης
Σωστή απάντηση: γ. 20 ευρώ (διότι θα μπορούσατε να χρησιμοποιήσετε το 20 Ευρώ για κάτι άλλο) ΣΥΝ την αξία του χρόνου που αντιστοιχεί στην παρακολούθηση της παράστασης
Ερώτηση: Σε ποια περιοχή του υποδείγματος της καμπύλης παραγωγικών δυνατοτήτων θεωρείτε ότι οι συνδυασμοί αντιστοιχούν σε ανεργία;
α. Σε όλα τα σημεία που βρίσκονται επί της καμπύλης
β. Στα σημεία που βρίσκονται στην περιοχή άνω και δεξιά της καμπύλης
γ. Στα σημεία που βρίσκονται εντός της περιοχής που ορίζεται από την καμπύλη
δ. Καμία από τις λοιπές περιπτώσεις δεν είναι σωστή
Σωστή απάντηση: γ. Στα σημεία που βρίσκονται εντός της περιοχής που ορίζεται από την καμπύλη
Ερώτηση: Ποια από τις παρακάτω προτάσεις είναι σωστή αναφερόμενη στην Καμπύλη Παραγωγικών Δυνατοτήτων:
α. Τα σημεία επί της καμπύλης καταδεικνύουν τι και πόσο θα παραχθεί και πώς θα διανεμηθεί ο εκάστοτε παραχθείς συνδυασμός προϊόντων
β. Τα σημεία άνω και δεξιά της καμπύλης καταδεικνύουν παραγωγικά εφικτούς και αποδοτικούς συνδυασμούς προϊόντων
γ. Τα σημεία εντός της περιοχής που προσδιορίζεται από την καμπύλη, καταδεικνύουν εφικτούς μεν αλλά μη αποδοτικούς συνδυασμούς προϊόντων
δ. Καμία από τις λοιπές προτάσεις δεν είναι σωστή
Σωστή απάντηση: γ. Τα σημεία εντός της περιοχής που προσδιορίζεται από την καμπύλη, καταδεικνύουν εφικτούς μεν αλλά μη αποδοτικούς συνδυασμούς προϊόντων
Ερώτηση: Με ποιόν από τους παρακάτω τρόπους απεικονίζεται η Καμπύλη Παραγωγικών Δυνατοτήτων στην περίπτωση αυξανόμενου κόστους ευκαιρίας;
α. Με καμπύλη γραμμικής μορφής αρνητικής κλίσης
β. Με καμπύλη κοίλη προς την αρχή των αξόνων
γ. Με καμπύλη κυρτή προς τη γραμμή των αξόνων
δ. Με καμπύλη γραμμικής μορφής θετικής κλίσης
Σωστή απάντηση: β. Με καμπύλη κοίλη προς την αρχή των αξόνων
Ερώτηση: Μία μετατόπιση της καμπύλης παραγωγικών δυνατοτήτων μίας οικονομίας μπορεί να προκληθεί από:
α. Πληθωρισμό
β. Αλλαγή στην παραγωγικότητα των συντελεστών παραγωγής
γ. Αλλαγή στον συνδυασμό των ποσοτήτων των παραγόμενων προϊόντων
δ. Μεταβολή στις καταναλωτικές προτιμήσεις
Σωστή απάντηση: β. Αλλαγή στην παραγωγικότητα των συντελεστών παραγωγής
Ερώτηση: Με ποιόν από τους παρακάτω τρόπους απεικονίζεται η Καμπύλη Παραγωγικών Δυνατοτήτων στην περίπτωση σταθερού κόστους ευκαιρίας;
α. Με καμπύλη γραμμικής μορφής αρνητικής κλίσης
β. Με καμπύλη κοίλη προς την αρχή των αξόνων
γ. Με καμπύλη κυρτή προς τη γραμμή των αξόνων
δ. Με καμπύλη γραμμικής μορφής θετικής κλίσης
Σωστή απάντηση: α. Με καμπύλη γραμμικής μορφής αρνητικής κλίσης
Ερώτηση: Ποια από τις ακόλουθες προτάσεις είναι αληθής σχετικά με την επίδραση της εισροής οικονομικών μεταναστών από το εξωτερικό στην καμπύλη παραγωγικών δυνατοτήτων (ΚΠΔ) της οικονομίας υποδοχής;
α. Η ΚΠΔ της οικονομίας υποδοχής μετατοπίζεται προς τα κάτω και αριστερά
β. Η ΚΠΔ της οικονομίας υποδοχής μετατοπίζεται προς τα πάνω και δεξιά
γ. Η ΚΠΔ της οικονομίας υποδοχής δεν επηρεάζεται
δ. Καμία από τις λοιπές προτάσεις δεν είναι σωστή
Σωστή απάντηση: β. Η ΚΠΔ της οικονομίας υποδοχής μετατοπίζεται προς τα πάνω και δεξιά
Ερώτηση: Η Οικονομία της Αγοράς αναφέρεται:
α. Στο οικονομικό σύστημα μέσω του οποίου η κατανομή των μέσων παραγωγής προσδιορίζεται μέσω της αλληλεπίδρασης των νοικοκυριών και των επιχειρήσεων
β. Στο οικονομικό σύστημα μέσω του οποίου η κατανομή των μέσων παραγωγής προσδιορίζεται από την εκάστοτε κυβέρνηση
γ. Στο οικονομικό σύστημα μέσω του οποίου η κατανομή των μέσων παραγωγής προσδιορίζεται από την πλειοψηφία της Βουλής κατά την ψήφιση του Κρατικού Προϋπολογισμού
δ. Στο οικονομικό σύστημα μέσω του οποίου η κατανομή των μέσων παραγωγής προσδιορίζεται μέσω δημοψηφίσματος
Σωστή απάντηση: α. Στο οικονομικό σύστημα μέσω του οποίου η κατανομή των μέσων παραγωγής προσδιορίζεται μέσω της αλληλεπίδρασης των νοικοκυριών και των επιχειρήσεων
Ερώτηση: Το πρόβλημα του τι θα παραχθεί σε μία σχεδιαζόμενη οικονομία, βρίσκει τη λύση του κυρίως:
α. Μέσω ενεργειών των καταναλωτών
β. Μέσω της ανάγκης μεγιστοποίησης του ατομικού συμφέροντος
γ. Μέσω των δυνάμεων της αγοράς
δ. Μέσω κατευθύνσεων του κράτους
Σωστή απάντηση: δ. Μέσω κατευθύνσεων του κράτους
Ερώτηση: Η ατομική καμπύλη ζήτησης μετατοπίζεται προς τα δεξιά, λόγω:
α. Μείωσης του εισοδήματος του καταναλωτή
β. Μείωσης του αριθμού των καταναλωτών
γ. Αύξησης της τιμής του υποκατάστατου αγαθού
δ. Αύξησης της τιμής του συμπληρωματικού αγαθού
Σωστή απάντηση: γ. Αύξησης της τιμής του υποκατάστατου αγαθού
Ερώτηση: Μία αύξηση στην τιμή ενός αγαθού με ανελαστική ζήτηση θα έχει ως αποτέλεσμα η συνολική δαπάνη των καταναλωτών για το αγαθό αυτό:
α. Να αυξηθεί
β. Να μειωθεί
γ. Να παραμείνει αμετάβλητη
δ. Να μηδενιστεί
Σωστή απάντηση: α. Να αυξηθεί
Ερώτηση: Εάν μία ποσοστιαία αύξηση στην τιμή ενός αγαθού μειώνει κατά ένα μεγαλύτερο ποσοστό τη ζητούμενη ποσότητά του, τότε η ζήτηση για το αγαθό αυτό είναι:
α. Ανελαστική ως προς την τιμή
β. Ελαστική ως προς το εισόδημα
γ. Ελαστική ως προς την τιμή
δ. Μοναδιαίας ελαστικότητας ως προς την τιμή
Σωστή απάντηση: γ. Ελαστική ως προς την τιμή
Ερώτηση: Με βάση το νόμο της προσφοράς, οι μεταβλητές «προσφερόμενη ποσότητα» και «τιμή»:
α. Είναι ανεξάρτητες η μια της άλλης
β. Έχουν αρνητική σχέση
γ. Έχουν θετική σχέση
δ. Η προκύπτουσα καμπύλη έχει αρνητική κλίση
Σωστή απάντηση: γ. Έχουν  θετική σχέση